**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL NEGYVENAMOSIOS PATALPOS SUTEIKIMO PANAUDOS TEISE VIEŠAJAI ĮSTAIGAI „PLAČIAJUOSTIS INTERNETAS“**

2022 m. balandžio 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsniu, Lietuvos Respublikos viešojo sektoriaus atskaitomybės įstatymo 2 straipsnio 102 dalies 1 punktu, 22 dalies 4 punktu, Poveikio konkurencijai ir atitikties valstybės pagalbos reikalavimams vertinimo tvarkos aprašo, patvirtinto Lietuvos Respublikos Vyriausybės 2002 m. gruodžio 3 d. nutarimu Nr. 1890 „Dėl Valstybės turto perdavimo panaudos pagrindais laikinai neatlygintinai valdyti ir naudotis“ 2 punktu, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. Nr. T1-14, 28.2 ir 31 punktais ir, atsižvelgdama į viešosios įstaigos „Plačiajuostis internetas“ 2021 m. spalio 15 d. raštą Nr. R-788, Plungės rajono savivaldybės taryba n u s p r e n d ž i a:

1. Perduoti viešajai įstaigai „Plačiajuostis internetas“ (kodas 300149794) panaudos teise 10 metų laikotarpiui laikinai neatlygintinai valdyti ir naudotis Plungės rajono savivaldybei nuosavybės teise priklausančioje negyvenamojoje patalpoje - Administracinėje patalpoje (unikalus Nr. 4400-5831-8717:5376, registro Nr. 44/2724458, pastato, kuriame yra patalpa pažymėjimas plane 1A2p, bendras plotas 206,81 kv. m), esančioje Kulių g. 76-10, Varkalių k., Plungės r. sav., ½ dalis patalpos plane pažymėtos indeksu 10-5 (6,45 kv. m), viso ploto - 3,23 kv. m. Perduodamo turto įsigijimo vertė – 3 652,19 Eur, likutinė vertė 2022 m. balandžio 30 d. – 3 507,91 Eur, finansavimo šaltinis - Savivaldybės biudžeto lėšos, jos įstatuose numatytai veiklai vykdyti ir tenkinti viešuosius interesus, sukurti plačiajuosčio duomenų perdavimo prieigą kaimiškųjų seniūnijų viešojo sektoriaus institucijoms ir sudaryti prielaidas teikti plačiajuosčio duomenų perdavimo paslaugas kaimiškųjų vietovių bendruomenių nariams; organizuoti informacinių ir ryšių technologijų tinklo eksploataciją, teikti paslaugas, panaudojant sukurtą šviesolaidinių kabelinių linijų tinklų infrastruktūrą. Turto perdavimas laikytinas nereikšminga pagalba pagal 2013 m. gruodžio 18 d. Komisijos reglamentą (ES) Nr.1407/2013 dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai su paskutiniais pakeitimais, padarytais 2020 m. liepos 2 d. Komisijos reglamentu (ES) 2020/972, kuriuo iš dalies keičiamas Reglamentas (ES) Nr. 1407/2013 pratęsiant jo galiojimą ir iš dalies keičiamas Reglamentas (ES) Nr. 651/2014 pratęsiant jo galiojimą ir įtraukiant patikslinimus. Apskaičiuota suteikiamos de minimis pagalbos suma – 255,82 Eur.

2. Įgalioti Plungės rajono savivaldybės administracijos direktorių, o jo nesant – Administracijos direktoriaus pavaduotoją, pasirašyti sprendimo 1 punkte nurodyto turto panaudos sutartį ir perdavimo –priėmimo aktą su viešąja įstaiga „Plačiajuostis internetas“.

Savivaldybės meras

SUDERINTA:

Administracijos direktorius  Mindaugas Kaunas

Turto skyriaus vedėja Živilė Bieliauskienė

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus patarėja Donata Norvaišienė

Sprendimą rengė Turto skyriaus vyr. specialistė Inga Daublienė

**PLUNGĖS RAJONO SAVIVALDYBĖS ADMINISTRACIJOS TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL NEGYVENAMŲJŲ PATALPŲ SUTEIKIMO PANAUDOS TEISE VIEŠAJAI ĮSTAIGAI „PLAČIAJUOSTIS INTERNETAS““**

2022 m. balandžio 11 d.

Plungė

**1. Parengto teisės akto projekto tikslai.** Perduoti viešajai įstaigai „Plačiajuostis internetas“ (kodas 300149794) panaudos teise 10 metų laikotarpiui laikinai neatlygintinai valdyti ir naudotis Plungės rajono savivaldybei nuosavybės teise priklausančioje negyvenamojoje patalpoje - Administracinėje patalpoje (unikalus Nr. 4400-5831-8717:5376, registro Nr. 44/2724458, pastato, kuriame yra patalpa pažymėjimas plane 1A2p, bendras plotas 206,81 kv. m), esančioje Kulių g. 76-10, Varkalių k., Plungės r. sav., ½ dalis patalpos plane pažymėtos indeksu 10-5 (6,45 kv. m), viso ploto - 3,23 kv. m. Perduodamo turto įsigijimo vertė – 3 652,19 Eur, likutinė vertė 2022 m. balandžio 30 d. – 3 507,91 Eur, finansavimo šaltinis - Savivaldybės biudžeto lėšos, jos įstatuose numatytai veiklai vykdyti ir tenkinti viešuosius interesus, sukurti plačiajuosčio duomenų perdavimo prieigą kaimiškųjų seniūnijų viešojo sektoriaus institucijoms ir sudaryti prielaidas teikti plačiajuosčio duomenų perdavimo paslaugas kaimiškųjų vietovių bendruomenių nariams; organizuoti informacinių ir ryšių technologijų tinklo eksploataciją, teikti paslaugas, panaudojant sukurtą šviesolaidinių kabelinių linijų tinklų infrastruktūrą.

**2. Kaip šiuo metu yra sprendžiami projekte aptarti klausimai.** 2021 m. spalio 15 d. į Administraciją kreipėsi viešoji įstaiga „Plačiajuostis internetas“ su prašymu suteikti patalpą ryšio mazgui įrengti Plungės rajono savivaldybei nuosavybės teise priklausančioje dalyje patalpos, esančios Kulių g. 76-10, Varkalių k., Plungės r. sav. Sprendimo projektas paruoštas dabar, nes 2022 m. kovo mėnesį buvo įregistruotas pastato remontas ir jame naujai suformuotos patalpos VĮ Registrų centre.

**3. Kodėl būtina priimti sprendimą, kokių pozityvių rezultatų laukiama.** Gautas viešosios įstaigos „Plačiajuostis internetas“ (toliau - Įstaiga) prašymas, kuriame informuojama, kad Įstaiga yra pelno nesiekiantis viešasis juridinis asmuo, kuris pagal Lietuvos Respublikos viešojo sektoriaus atskaitomybės įstatymą laikomas viešojo sektoriaus subjektu. Lemiamas poveikis Įstaigai atsiranda vadovaujantis įstatymo 2 straipsnio 102 dalies 1 punktu, kai įgyvendinama pelno nesiekiančiuose juridiniuose asmenyse savininko teisės ir pareigos. Įstaigos steigėjas ir vienintelė dalininkė (savininkė) yra Lietuvos Respublikos susisiekimo ministerija, kuri įgyvendina Įstaigos savininko teises ir pareigas. VšĮ „Plačiajuostis internetas“ kartu su LR Susisiekimo ministerija įgyvendino projektus: 2005-2008 m. „Kaimiškųjų vietovių informacinių technologijų plačiajuosčio interneto ryšio tinklo RAIN plėtra“ (RAIN), 2009-2015 m. „Kaimiškųjų vietovių informacinių technologijų plačiajuosčio ryšio tinklo RAIN plėtra“ (RAIN-2), 2014-2015 m. „Plačiajuosčio ryšio infrastruktūros plėtra kaimo vietovėse“ (PRIP), 2016-2018 m. „Plačiajuosčio ryšio infrastruktūros plėtra kaimo vietovėse“ (PRIP-2), o nuo 2018 m. vykdo naujos kartos prieigos (NKP) plėtros projektą. Įgyvendinus projektus kaimiškose vietovėse (savivaldybės patalpose) buvo įrengti tinklo mazgai, kuriuose sumontuota įranga suteikia galimybes teikti modernias elektroninių ryšių paslaugas. Patalpos būtų perduodamos viešosios įstaigos „Plačiajuostis internetas“ įstatuose numatytai veiklai vykdyti – tenkinti viešuosius interesus, efektyviai ir tinkamai panaudojant savininko padarytus įnašus į Įstaigos kapitalą, valdant plačiajuosčio ryšio infrastruktūrą ir iš Įstaigos veiklos gautą pelną, sukurti plačiajuosčio duomenų perdavimo prieigą kaimiškųjų seniūnijų viešojo sektoriaus institucijoms ir sudaryti prielaidas teikti plačiajuosčio duomenų perdavimo paslaugas kaimiškųjų vietovių bendruomenių nariams; rengti projektus, teikti paraiškas jų įgyvendinimo finansavimui gauti ir juos įgyvendinti, dalyvauti įgyvendinant valstybės ir savivaldybių institucijų ir įstaigų, kitų įmonių, organizacijų vykdomus projektus; organizuoti informacinių ir ryšių technologijų tinklo eksploataciją, teikti paslaugas, panaudojant sukurtą šviesolaidinių kabelinių linijų tinklų infrastruktūrą.

Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsniu, savivaldybių turtas viešosioms įstaigoms gali būti perduodamas panaudos pagrindais laikinai neatlygintinai valdyti ir naudotis, jeigu Vyriausybės nustatyta tvarka yra įvertintas poveikis konkurencijai ir atitiktis valstybės pagalbos reikalavimams. Plungės rajono savivaldybės administracija 2022 m. balandžio 12 d. raštu Nr. AS-1841 „Dėl turto perdavimo viešajai įstaigai „Plačiajuostis internetas“ kreipėsi, siųsdama Poveikio konkurencijai ir atitikties valstybės pagalbos reikalavimams vertinimo klausimyną ir derinimui Plungės rajono savivaldybės tarybos sprendimo projektą „Dėl negyvenamosios patalpos suteikimo panaudos teise viešajai įstaigai „Plačiajuostis internetas““. Gautas Lietuvos Respublikos konkurencijos tarybos (toliau - Konkurencijos taryba) 2022 m. balandžio 25 d. raštas Nr. (2.30Mr-43)6V-499 „Dėl poveikio konkurencijai ir atitikties valstybės pagalbos reikalavimams vertinimo“, kuriame pateiktos išvados.

Savivaldybės taryba, vadovaudamasi Turto valdymo, naudojimo ir disponavimo juo tvarkos aprašo 31 punktu ir, atsižvelgdama į įstaigos prašymą, priima sprendimą dėl turto suteikimo panaudos teise.

**4. Siūlomos teisinio reguliavimo nuostatos.** Nėra.

**5. Pateikti skaičiavimus, išlaidų sąmatas, nurodyti finansavimo šaltinius.** Sprendimo projektui įgyvendinti lėšų nereikės.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra, korupcijos vertinimas neatliekamas.

**8. Nurodyti, kieno iniciatyva sprendimo projektas yra parengtas.** Viešosios įstaigos „Plačiajuostis internetas“ prašymu.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Turto skyriui.

**11. Kita svarbi informacija.** Nėra.

**12. Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Nenumatoma* | *Apskaičiuota suteikiamos de minimis pagalbos suma, atitinkanti perduodamų patalpų nuomos rinkos kainą, per prašomą suteikti patalpos dalį laikotarpį (t. y. 10 metų) – 255,82 Eur. Reglamento 3 straipsnio 2 dalyje nurodyta de minimis pagalbos sumos viršutinė riba – 200 000 Eur.*  |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatoma.* |
| *Teisinei sistemai* | *Numatomas teisinis reguliavimas neprieštarauja įstatymams ir juos įgyvendinamiesiems aktams.* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

Rengė Turto skyriaus vyr. specialistė Inga Daublienė